Octubre Centre de Cultura Contemporània

Cinema: El viaje de Monalisa, de Nicole Costa
2021-12-09 18:00 (Europe/Andorra) | Sala d’actes
Després de la projecció, debat amb la directora (en línia) i amb un membre del col·lectiu Labmda.
El 1995, mentre tenia una bona carrera teatral a Xile, l’artista escènic Iván Ojeda és convidat a Nova York a estudiar al New Dramatists. Quan acaba, Iván decideix quedar-se per convertir-se en Monalisa i treballar com a prostituta. Disset anys després es retroba amb la seua amiga de la Universitat de Xile i directora d’aquesta pel·lícula, Nicole, que s’acaba de traslladar a viure a Nova York. Junts inicien un viatge que té com a finalitat comprendre les motivacions que va tenir Ivan per autoexiliar-se i marginar-se a la recerca de la seua identitat.
Direcció: Nicole Costa (2019)
Guió: Daniela Camino, Nicole Costa, Melisa Miranda
Música: Kato Hideki
Producció: Mimbre Producciones
Durada: 93’

—
Dóna’m drets és un cicle de documentals dirigits per dones i de temàtiques urgents sobre els drets humans. Cada projecció inclou un debat. Organitzat per la Biennal Dona i Cinema amb la col·laboració de l’Octubre CCC.
